EZIHLONYELWE KWI “ SIGIDIMI ” SIKA MARCH 1875.

mbela ku Mzilikazi apo ehamba nenqwelo ; kwaba oko kuqala kokuvuleka kwendlela; wabuya wapinda ngomnyaka 1857, wafumana imvume yokuba angatumela abafundisi kona. Okwenene ngom- nyaka 1859 watumela u-Mr. Sykes no Mr. 'Thomas. Yati kaloku emzuzwini indlela ka Mr. Moffat yade yangumendo. Kwazaliseka ilizwi elikoyo kakulu pakati kwabantsundu lokuba “ apo kuke kwahamba inqwelo kuya kubuya kulandele enye.”

Ngokwe similo U-Mzilikazi ubengemfo untliziyo ilukuni njengoko angacinga ngako umntu. Ubemsizela obandezelekileyo, kodwa ubengase nakuwatiba amasoldati ake ekutshabalaliseni, kuba esazi ukuba eke wenjenjalo aya kumshiya.

Ukumncoma kwake umlungu kube kukukulu kanye. Xa ateta nenkosana zake ngaye ubeya ati, “ Abelungu aba zizona nkosi zomhlaba ; ningase nibona ngale ndawo yokufumane balale endle noko bangoyiki. Baugati namhlanje babe lapa kanti ngomso baya kuba kwenye inkosi. Benjalo nje abanamona kubani, bazizihlobo kubo bonke. Noko bavumiyo ukutengelana nati abenziwa kukusoyika. Betanda bangasihluta ezimpondo zetu zendlovu. Noko kunjalo bate cwaka bazi- tobile, bayatonyalaliswa nayintwana encinane. Abelungu zizihlobo zika Mzilikazi, zinkosi zo- mhlaba.”

Ukufika kwabafundisi kuye ngo October 28, 3859, kwakuko isifo esibi kunene ezinkomeni. Bati ngokoyikela ukuti kotiwa sifike nabo, batumela enkosini ukuba itumele inkabi zayo baze ezi zabo bangadluli nazo emdeni. Endaweni yokutumela inkabi yasuka inkosi yatumela abantu. Balika okwenene bayitatela pezulu ngentliziyo evumayo, kodwa noko bahlo bapelelwa. Zade inkabi zatunyelwa sekuzezinye intsuku.

Ngenyanga zokuqala zokufika kwabo beva ubu- nzima obukulu. Kwati endaweni yokutenjwa noku- bekwa, badelwa bandwetyelwa. Ngenye imini babo- na abafundisi inqwelo zakomkulu zinduluka kufu- dukwa, kungakange kutetwe nelimdaka kubo. U- Mr. Moffat waya kubuza ukuba kukutiui na oku, waza engekafiki enkosini watyalelwa gama ngama- pakati. Kwamana ukutunyelwa abantu abaya- kuti, nina bafundisi nizintlola ; kufuneka inkosi niyibatele ngokunitsalela inqwelo yenu nirole iflara yengubo. Balelwa ukuba mabangadubuli nyamakazi kungabiko obatengisela nokudla, nobisi olu. Bakuti bafuna ukutenga imazi zenkomo kwatiwa hai, singanitengisela impondo zendlovu, kwatshiwo ke kufunwa ukuba benziwe abarwebi. Bahlala ke kwisimo esinjalo, esifuna umonde omkulu zade zapela inyanga ezimbini.

Isizatu soku safumaneka ukuba sihlengoluhlobo. Wati umfundisi akuba ewumisile umsebenzi wake ngolwake uhlobo, yaza inkosi yatuma amadoda atile ngasese ku Mahure inkosi yama Batlaping, ukuba aye kubuza ukuba ngabantu abanjanina abafundisi, kuba babese benexesha ku Mahure. Alika lamadoda, ama Batlaping exabene nama Bulu, afika kusitiwa yonke lento ibangwe ngabafundisi, kuba bate bakubako agaleleka nama Bulu. Yinto ke leyo eyabeta waluhlobo lumbi

U-Mzilikazi, kwangakumbi oko, akucinga nga- banye abasuka kwakuliwa bemka nama Bulu, bangati bebezekuba zintlola okwenene.

Indawo enkulu azamela yona kukubenza abarwebi abaya kumana ukutwala impondo zendlovu, besiza kutenga izinto azitandayo ekoloni, into ke leyo abangayivumanga abafundisi.

Kwade ekupeleni ngomhla 15 ka December 1859, kwafika umteto wokuba abafundisi mabaze baye enkosini, kulomzi wayo mtsha. Ngomhla 23 baboniswa umhlambo we Inyate ne Monyebe kwatiwa banikwa londawo yinkosi. Kwabanjalo ke ukukuleka kwabo. Emva koku bacela umntu oqonda Isisctshwana ne Sitebele, ukuze abatolikele xa bashumayelayo. Kwada kwangu April kumana ukutiwa siza kubarola. Zakude ziqalwe inkonzo wamana ukuza no Mzilikazi. Xa ku- shunyayelwayo ubeti amane ukuyixelela itolike kuba ebezazi zombini inteto. Yinto leyo ebisi- pazamiso esikulu kumfundisi, kuba ibisiti yakuteta inkosi idume yonke intlanganiso ngeliti “ Wena Nkos’ enkulu,” itsho eshumayela njalo umfundisi. Maxa wambi ibike inkosi ivakalise ukuba ayivumelani nomfundisi. Wake U-Mr. Thomas eshumayela wati, u-Tixo, unokuyelwa ngumntu wouke ngomtandazo ; kanjalo yena akenzi sahlu- ko pakati kwenkosi enkulu nehlwempu elipantsi. Yavakala inkosi iselisiti, “ Waxoka apo! ” *Inge* ayitshongo, yavakala intlanganiso yonke iseliduma ngeliti “ Wena nkos’enkulu.” Wati kodwa akuqonda ukuba kuko izinto ezimana ukumhlaba futi akabi seza, noko bute bona ubuhlobo bake nomfundisi abapela.

Ungekapeli unyaka, abafundisi bafumana imvume yokuba bashumayele nakwezinye indawo. Bebelandelwa kakulu ngabantu, kuba besiti baku- dubula inyamakazi inyama bayishiye ebantwini, into ke leyo engesimangalisiyo sakukumbula ukuba kwakunjalo nange zika Yesu imini.

Ukuqala kokufika kwabafundisi yake yayinteto enkulu ukuba baya kuvunyelwana bahlale ezitu- Iweni, kanti nje ngu Mzilikazi yedwa ofanele ukuhlala kuso. Kwatetwa nangokuba baya kutini na ukubulisa inkosi, nokuba baya kuxela amapakati ayo baye behamba ngezandla beyibonga. Ezondawo zombini abazivumanga kwade okwenene kwama ngelabo. Emzuzwini bade babizwa ngokuba balusapo lwenkosi, bati nokuhlala babe secaleni kwayo, kuze kulandele induna, kuze abantwana bayo kanye, kulandeleke abantu.

Ngexesha lokudla bekuqala inkosi, iziselwe inyama esityeni sayo esibe singakwazi ukuhlanjwa, singashenxi pantsi kwayo ngokoyikela ukutakatwa. Ukuba omhlope uke wafika kudliwa ubenge nakuvinjwa, aze ati ukuba uke wala bamangaliswe ukuba ukufake nina. Abakona ungafika behleli amaqelana, ayakuti umpeki atabate isityakazi esikulu senyama asiti qiti pambi kwelinye, ade awagqibe onke. Kuti ke yakubekwa, kuba izitshetshe zibe zingavunyelwe kusetyenziswa apo ikona inkosi, bayiputune ngezandla. Uti owokuqala oyitabatileyo alume ngangoko anako adlulise komnye ; kube njalo ke ide ijikele; ukuba owokuqala uyifumene alume

abuye ayipindise uluhlu. Xa kunjalo ungafika kungaseko uteta nomnye, kungeko xa lakufeketa. Nalo usizi komazinyo angasalungelelene kakuhle, kuba akanakubonelelwa. Emva kwenyama bekusidla ngokulandeliswa incoyi zotywala, apo kaloku ayakupinnelela kona amadoda amakulu kuba eno- mcibi omde. Lenkosi yafa ngomnyaka we 18G8.

[Lembali siyitabatele kwincwadi ekutiwa yi *Ten Years North of the Orange River.*

Unyana we Nkosazana omncinane abati ngu Prince Leopold kuvakala ukuba ufa ngokunca- mekileyo.

Sinosizi ukuva ukuba U-Lady Canarvon, inko- sikazi ka Lord Canarvon umpati wekoloni ze Nkosazana, ubube ngomhla 25 ka January.

Abemke nenciba—Siva ukuba kwelizibuko le Nciba lipezulu, lakwa Ndema kute xa iboti ipakati iweza abantu kwafika isikuni sayi qekeza kwatshona abantwana bomlungu abati ngu Mr Clarke wase Burnshill, babatatu, sasisicakakazi, esesine, Abazali babo bantwana basinde ebubini nabo sebebuncanywa, bancedwa ngabantu.

Inteto—Kuko umfo abati ngu Dr Bachmaier Um-German oluna ukufumana ukuba akuko luhlobo na lokubala lungaba nokufundwa ngabantu bamazwe ngamazwe, baze bevane nokokuba abevani ngenteto. Iqinga alenzayo kukutaba- ta *amanani* awenze ukuba atete ntonye kuzo zonke inteto: ekunje ngokuba mhlaumbi angati ukuba umntu ubale isihlanu abe uteta umlilo nokuba ubalela Ingesi nokuba li German nokuba ngum French nokuba sisipina esinye isizwe.

Umanyano Lweremente Yabantsundu—Si- cela abaleseshi betu ukuze bayi funde bayicingele inewadi ku Mr. Iloha wase Uitenhage eteta ugo- kuhlangana kweremente zabantsundu. Asikuko nokuba sinosizi ukuba yafika kungase nakwenzeka ukuyifaka kwi *Sigidimi* sedlulayo inyanga. Itefa ngento esiyi lilelayo nati, esiyi bonayo, emhlope kumntu wonke onamehlo. Asinasituba sokuteta ngayo ngelixesha, sesofumane siti siya temba ukuba umbali wayo uya kupuina kwelo hlati ati usekulo, asitumele futi indaba zamacala ake.

Kwabatumela ngocingo kuya ziswa ukuba ukusuka kumhla wokuqala wale nyanga imali yokutunyelwa kwendaba iya kuncitshiswa. Kwi- ndaba ezisuka apa E-Lovedale iya kuma ngolu- hlobo—Ukuya E-Adelaide ls.6d., E-Avontuur 3s. 6d., E-Bcdford Is. 6d., E-Capetown 7s., E-Cale- don 6s. 6d., E-Cradock 2s., E-Colesberg 3s., E- Monti Is. 6d., E-Fort Beaufort Is., E-George 4s. 6d., E-Grahamstown 1s., E-Humansdorp 3s., E-Q.once 1s. E-Middelbnrg 2s. 6d., E-Mossel Bay 4s. 6d., E-Bay 2s., E-Port Alfred 1 s. 6d. E-Rivers- dale 5s., E-Simonstown 7s., E-Swellendam 5s. 6d. E-Uitenhage 2s. 6d.

Ingozi yokutandwa—Kuko intombazana ete Emampondweni, kwabonwa iselisi puhlupuhlu isiti iya ku nantsi, yatsho ke yona yambiza ngegama. Ite ke yakufumana ituba yaya kulomntu ingasanyateli, yaselifika iziposa kuye imwola. Ubokotuka ayavuma ukumyeka imxelela ukuba iya mtanda, iya qauka nguye. Kude kwafuneka ukuba ihlale ibanjiwe zizihlobo zayo. Kuyiwe egqireni, lati lona lomfo uyidlisile intombi. Ubokusuka lomfo selekanyela waqonda ukuba akuko mntu ukolwayo. Ude watabata umpu wake wawunxasha wawulalisa ecaleni lake, wabiza umfazi wake ukuba azise umntwana wake kuye (kuba ngumfo oselenendlu) wamanga, wamnikela kwakunina, wazidubula. Ute noko akafa kwaoko, wati akubuzwa isizatu sokuzidubula wati kungokuba etyolwa kusitiwa udlise intombazana, bengavumi ukukolwa naxa ayikanyelayo lonto. Uhlale iyure ezimbalwa waqauka.